་ཚུལ་ཉི་ཤུ་རྩ་བཞི།སྒོ་མཐུན་ར་ལིའི་ཕྱག་རྒྱ་བཞི་ལའང་།ལྷའི་བདེ་བས་ཉི་ཤུ་རྩ་བཞིར་ཕྱེ།སྔར་གྱི་དང་བསྡོམས་པ་ལས་བཞི་བཅུ་ཞེ་བརྒྱད།འཁོར་ཆེན་གྱི་ཁྲིད་ཀྱང་སྦྲེལ་ནས་ཞེ་དགུ།ཉམས་ལེན་སྲོལ་ལྷན་ཅིག་སྐྱེས།
སྦྱོར་དང་ལྔ་བཅུ་ཐམ་པ།།དོན་བསྡུས་འཇིགས་བྱེད་ཀྱི་བསྒོམ་གསལ་དྲངས་རྙོག་མེད།དྭངས་མ་གསུམ་ལྡན།སྒྲིབ་མེད་ལྷར་ཤར་བ།ཤིན་ཏུ་ཁྲོས་པའི་མ་ཧེའི་གདོང་མཐིང་ནག།སྤྱན་གསུམ་ཁྲ་ཟླུམ་ཟླུམ་པ།རྭ་སྔོས་ངས།རྩ་བ

ཁྲོ་གཉེར་ཅན།པར་གཞའ་ཁུག་དང་།རྩེ་མོ་རྣོ་ཟུལ་ཟུལ་པ།སྟེང་ཞལ་དམར་ལམ་ལམ་པ།དམར་འཚེར་འཚེར་བ།ཉི་མ་འབུམ་ཕྲག་ཤར་བ་ལྟ་བུ།ཧ་ཧ་ཞེས་དྲག་ཏུ་བཞད་པ།དེ་སྟེང་འཇམ་དཔལ་གྱི
ཞལ་དམར་སེར།སྤྲིན་མ་ནག་ཁྱུག་ཁྱུག་པ།སྤྱན་དཀྱུས་རིང་ཞིང་བཀྲ་བ།ཤངས་གཟེངས་མ་ཐོབ།མཆེ་བ་ཅུང་ཟད་གཙིགས་པ།གཡས་གཡོན་གྱི་ཞལ།ཕྱག་ཞབས།ཁྲོ་བོའི་དབང་པོ་སྐྲ་འཇའ་ལུས་སུ་ཁྲ་ཤིགས་སོ།
འོད་ལུས་སུ་འོད་ཁོ་རེ།ཞེས་འཇོག་པ་ནི་དཔྱོད་པ།དེའི་ཚེ་བསམ་གཏན་བསྒོམ་པའི་དབང་གིས་ཡིད་སྤྲོ་བ་མིའི་སྒྱིད་སྣང་ལྟ་བུར་འཆར་བ་ནི་དགའ་བ་དེ།རྩེ་གཅིག་ཏུ་མ་འཁྲུལ་པ་ནི་བསམ་གཏན།དེ་ཉིད་ཀྱང་སྟོང་ཉིད།མཉམ
ཉིད།བརྗོད་མེད།མི་རྟོག་པ་དང་འབྲེལ་བ་བསྐྱེད་རིམ་ལྷན་ཅིག་སྐྱེས་སྦྱོར།ཁམས་གསུམ་སྣང་བ་ལྟར་ཤར་བའི་ངང་ནས་རྫོགས་རིམ་ལ་འཇུག་སྟེ།རྭ་རྩེ་གཉིས་སུ་ཐིག་ལ་བཀྲག་ཅིང་འཚེར་བདེ་བ་ཐག་ཙམ།མགྲིན་པར་འདུས་ནས།
སྙིང་ཁའི་འཇམ་དབྱངས་ལ་ཐིམ།བདེ་བས་ལུས་གང་།འཛིན་མེད་དུ་བསྒོམ།དེ་ཉིད་ཀྱང་དཔྱད་ན་གསལ་བ་སེམས།དངས་པ་རླུང་།རྙོག་མེད་ཕལ་པའི་ཡུལ་ལས་འདས་པ་རྫོགས་རིམ་ལྷན་ཅིག་སྐྱེས་སྦྱོར།ཐུན་དང་པོའི་ཁྲོད
རྫོགས།ཐུན་གཉིས་པ་སྐྱིལ་ལྡན་རྗེས་འཛིན་འདུས་པའི་ལམ་ལའང་།རྩ་རྒྱུད་ཉིད་དང་འབྲེལ་པ་བཤད་རྒྱུད།རྒྱུད་ཕྱི་མ་ཡེ་ཤེས་རྡོ་རྗེ་ཀུན་ལས་བཏུས།ལྷ་མོ་བཞིས་ཞུས།རྡོ་རྗེ་ཕྲེང་བ།རྡོ་རྗེ་སྙིང་པོ་རྒྱན་གྱི་རྒྱུད།ལྷའི
བང་པོས་ཞུས་པ་སྟེ་དྲུག་རྩ་བཤད་འབྲེལ།གཞན་གཉིས་མེད་རྣམ་རྒྱལ་གྱིས་ཁ་བསྐངས་ནས་གླེང་གཞི་མི་བསྐྱོད་པ་ལྷ་མོ་གཉིས་ཉིད་ཀུན་གྱི་དབྱེ་གཞི་ཐུན་བཞི་ཁྲིགས་བཀོད།གཞན་ཤཱནྟི་པའི་མི་བསྐྱོད་པ་ལྷ་ཉེར་ལྔ།བཅུ་དགུ།བཅུ།

གསུམ།དགུ་མ་དང་།རིགས་ལྔ།རིགས་གཅིག་ཏུ་ཕྱེ་ནས་ལུས་དཀྱིལ་འགོད་ཚུལ།སངས་རྒྱས་ཡེ་ཤེས་ཞབས་ལུགས་རྒྱུད་ཕྱི་མ་ལ་བརྟེན་ནས་གཙོ་བོ་གོ་འཕོ།འཇམ་པའི་རྡོ་རྗེ་ལྷ་བཅུ་དགུ་བཀྲལ།སྤྱན་རས་གཟིགས་ལྷ་བཅུ་དགུར
བཞེད།རྩ་རྒྱུད་དངོས་བསྟན་ལ་ལྔ་ལས་མེད་ཀྱང་།རྒྱུད་ཕྱི་མས་བསྟན་པའི་ཡན་ལག་དྲུག།མན་ངག་འཕྲུལ་གྱི་ཐོན་པའི་ཀུན་འགྲོ་ལྷན་ཅིག་སྐྱེས་སྒོར་གསུམ་རྩ་བར་མཛད་ནས་དེ་ལ་སགྱེས་པའི་རྣམ་གྲངས་བཅོ་བརྒྱད་ལས།རིམ་ལྔ་ལ་ཀླུ་སྒྲུབ་བཞེད།།
པཎྜི་ཏའི་ལུགས་རྒྱུད་ཚིག་ཡིད་ཆེས་སུ་བཞག་ལ།ཨཱརྱ་དེ་ཝ་དང་ཟླ་གྲགས་ལས་བརྒྱུད་པ་དང་།རྣལ་འབྱོར་པ་ཀུ་སཱ་ལིའི་ལུགས་ཀྱི་ཉམས་ལེན།སྦར་ཁྲིད་མ་ཏཾ་གི་ལས་ཏེ་ལོ་ན་རོ་ལ་འཕེལ་བ་གཉིས་དཔྱད་བསྒོས།ལོ་ཚན་རིན་ཆེན་
བཟང་པོའི་སྒྲོན་གསལ་ཟུང་སྦྱར།སྤྱིལ་དམ་ཚིག་རྡོ་རྗེ།མངོན་ཤེས་ཅན།བཙུན་མོ་ཅན་གསུམ་གྱི་སོ་སོར་བཀོད་པ་ཤོག་རིལ་གསུམ་སྟེ།བཞི་པ་ཚ་བ་ལོ་ཙཱ་བས་དམ་པ་རིགས་བརྒྱད་སྤོད་སྒོམ་དང་ལྔ།ཛེ་བློ་ཤཱནྟི་པ་ལས་གསན་པའི་རིམ་ལྔ་
དང་དྲུག།དམ་པ་རྒྱ་གར་གྱིས་རྨ་ལོ་ཙཱ་བ་ལ་གནང་བའི་རིམ་ལྔ་ཀླུ་བྱང་ལུགས་དང་བདུན།ཁ་ཆེ་པཎ་ཆེན་གྱི་དཔྱལ་ལོ་ཙཱ་བ་ལ་ཁྲིད་དུ་གདམས་པ་དང་བརྒྱད།ཐར་ལོའི་རིམ་ལྔ་ཉེ་བརྒྱད་དང་དགུ།ཆག་ལོའི་རིམ་ལྔ་ལོ་སྐོར་མ་དང་བཅུ།
ཀླུ་སྒྲུབ་ཡབ་སྲས་གཙོ་བོར་གྱུར་པའི་རྒྱ་གཞུང་འབའ་ཞིག་ལ་བརྟེན་མར་པའི་ཁྱད་ཆོས་རིམ་ལྔའི་གདན་རྫོགས་ལ།སྨར་ཁྲིད་མཛུབ་བཙུགས།ནག་ཁྲིད་གསུང་བགྲོས་གཉིས།སྟེང་སྒོ།འོག་སྒོ་གཉིས་ཏེ་བཞི།སྟེང་སྒོ་ལ་རིམ་གྱིས་པ
དང་ཟོད་རྒལ།དཀྲི་ཚུལ།འོག་སྒྲོལ་དབྱེ་བས་དྲུག།ན་རོ་ནི་གུ་གཉིས་ཀྱང་འདིའི་ཁོངས་སུ་འདུ།བཙན་ཐབས་ལག་ལེན་བཀའ་རྒྱ་ལོགས་སུ་སྟོན།དཀྱུས་འདིར་མི་གསུང་།འཇམ་རྡོར།གྲོལ་ཐིག་རྒྱུད་ཕྱི་མ་ངེས་པ་ལས་དྲངས།

རིམ་ལྔའི་འོད་གསལ་ཟུང་འཇུག།རྗེས་གཞིག་གོང་བསྡུའི་རྣལ་འབྱོར་དུ་དྲིལ་ནས་ཀུན་འགྲོ་ལྷན་ཅིག་སྐྱེས་སྦྱོར་གྱི་སྲོག་རྩར་སྦྱར་བས་ཁྲིད་པཅོ་བརྒྱད་ཉམས་ལེན་སོར་སྡུད་དང་འདྲ།བསམ་གཏན་སོགས་ཀྱང་འདྲ།རྟོགས།
བའི་སྐབས་ཞལ་གསུམ་ཕྱག་དྲུག།ཞབས་རྡོ་རྗེའི་སྐྱིལ་ཀྲུང་།རང་འདྲ་བའི་ཡུམ་ལ་འཁྱུད་པ།དཔྱོད་པའི་སྐབས་སུ་རྩ་ཞལ་སྔོ་ལམ་ལམ་པ།སྔོ་འཚེར་འཚེར་བ།སྨིན་མ་ནག་མུག་ཁྱུག་པ།སྤྱན་ཁྲ་ཧུར་ཧུར་བ།ཤངས་སྔོ་
ཟུལ་ཟུལ་པ།ཞལ་སྡོད་མར་མཚམས་ཕྱེད་པ།མཆེ་བ་ཅུང་ཟད་གཙིགས་པ།ཁྲོ་ཆགས་ཉམས་ཅན་གསལ་བཏབ།གཡས་ཞལ་དཀར་པོ་དཀར་ལམ་ལམ་པ།དཀར་འཚེར་འཚེར་བ།གཡོན་ཞལ་དམར་པོ་དམར་ལམ་ལམ་པ།
ལྟ་བས་ཆོག་མི་ཤེས་པ།ཆགས་པའི་ཉམས་ཅན།མཚན་དཔེ་གསལ་བ།ཐུན་གཉིས་པ་གསུམ་པ་བདེ་མཆོག་སྐབས།རྒྱུད་ལས་བསྟན་ཚུལ།འགྲེལ་བྱེད་ཀྱིས་བཀྲལ་ཚུལ།མཁའ་འགྲོ་ལ་བྱུང་ཚུལ་གསུམ།རྩ་རྒྱུད་ལས་རིགས
ལྡན་མ་མཆོད་པའི་ངེས་གནས་སྟོང་ཆེན་ཡི་གེ་ལྔའི་བདག་ཉིད་ཀྱི་ཨེ་ཆོས་འབྱུང་དང་།ཐིག་ལེ་ཡི་གེ་དྲུག་འདུས་པའི་པཾ་ཡི་ག།།ཕྱི་ནང་གཞན་གསུམ་གྱི་ཟབ་གནད་རྩ་ཨུཏྤ་ལ་ཁ་འབྱེད།ཨ་ཐུང་ཕག་མོའི་རང་ཞལ་རྗེན་པར་ལྟ་བའི
ཉམས་ཁྲིད།འདི་ཉིད་བདེ་མཆོག་ལྷན་ཅིག་སྐྱེས་སྦྱོར།སྔར་པ་རྒྱུད་སྐབས་ཟབ་པ་ལྷན་ཅིག་སྐྱེས་སྦྱོར།མ་རྒྱུང་སྐབས་རྩ་ཐིག་རླུང་གསུམ།ཆོས་སྐུ་གཅེར་མཐོང་ཉིད་ལྷན་ཅིག་སྐྱེས་སྦྱོར།ཕ་རྒྱུད་མ་རྒྱུད་གཉིས་ཀྱི་ཟབ་གནད་འདིས
འབྱེད་ཅིང་ཕ་རྒྱུད་དམ་པ་རིགས་བརྒྱ།ཐིག་ལེ་སྟོང་པ་ཡང་ཡི་གེ་བརྒྱར་བཞེད་ལ།སྔར་ལས་བཟློག་ན་སྟོང་ཆེན་ཡི་གེ་ལཱ་ཝཾ།ཐིག་ལེ་ཡི་གེ་དྲག་ཨ་ཡིག།མངོན་བརྗོད་བླ་མར།སྙིང་ཁའི་མི་ཤིགས་པ་ལ་གནད་དུ་བསྣུན།ཧེ་རུ་ཀ།

མངོན་འབྱུང་ལས་ཧེ་རུ་ཀ་ཕག་མོ་མཉམ་སྦྱོར།རྡོ་རྗེ་མཁའ་འགྲོར་དཔྱིད་ཐིག་ཞལ་སྦྱོར།རྣལ་འབྱོར་མ་ཀུན་སྤྱོད་ལས་ངལ་གསོ་ལྷན་སྐྱེས།སྡོམ་འབྱུང་དུ་རིམ་ལྔ་གསལ་རྫོགས།མཱ་ཧཱ་མཱ་ཡར་རྣལ་འབྱོར་གསུམ་ལྡན།།སངས།
རྒྱས་ཐོད་པར་ཡེ་ཤེས་བཞི་རྫོགས།གདན་བཞིར་རྣལ་འབྱོར་བཞི་ལྡན།མཁའ་འགྲོ་རྒྱ་མཚོར་ཡན་ལག་དྲུག་ལྡན།རྣལ་འབྱོར་མ་བཞིའི་ཁ་སྦྱོར་དུ་ཕྱག་རྒྱའི་ལམ་ཁྲིད།རྡོ་རྗེ་ཕྲེང་བར་དམར་ཁྲིད་ཟབ་ལམ་རྣམས།
རྒྱུད་ལ་ལུ་ཧི་པའི་རྣལ་འབྱོར་ཆེན་པོའི་རྫོགས་རིམ།ནག་པོ་པས་དཔྱིད་ཀྱི་ཐིག་ལེ།དྲིལ་བུ་པས་རིམ་ལྔ།ཀུ་ཀུ་རི་པས་ཤིན་ཏུ་སྤྲོས་མེད།ས་ར་ཧ་ས་གཉུག་མ་ངོ་སྤྱོད།ཨཱརྱ་དེ་ཝས་རྣལ་འབྱོར་བཞི་ཁྲིད།ཤ་བ་རིས་སྦྱོར་དྲུག
རཏྣ་རཀྵི་ཏས་རིམ་ལྔ་ལག་ཁྲིད།ཡུམ་ལ་སོ་བདུན་མ།ལྷ་མོ་བཅོ་ལྔ།བཅུ་གསུམ་མ།དགུ་མ།བདུན་མ།ལཱ་མ།ལྷན་ཅིག་སྐྱེས་མ་རེ་རེ་ལ་རྫོགས་རིམ་རེ་རེ།ཇོ་བོ།ཨ་བྷཱ་ཡ།ཁ་ཆེ་པཎ་ཆེན་གྱི་བདེ་མཆོག་དཀར་པོ་
ལྷུལྷན་སྐྱེས་ལ་བརྟེན་པའི་རྫོགས་རིམ་གསུམ།དྲིལ་བུ་པ།དགའ་རབ་རྡོ་རྗེ།ཨ་བྷཱ་ཡ་རྣམས་ལྷན་སྐྱེས་སྔོན་པོ་ལ་བརྟེན་པའི་རྫོགས་རིམ།མཁའ་འགྲོ་སྙན་བརྒྱད།ཏེ་ལོའི་གཞུང་ཟིད།ནཱ་རོ།ནི་གུ།སྲབ།མ་རྒྱུད་སྐབས་སུ་
ཁྲིད་སུམ་ཅུ་སོ་བདུན་འབྱུང་བའི་ཉམས་ལེན།སྤྱི་འགྲོ་སྔར་དང་འདྲ།རྟོགས་པའི་སྐབས་སུ་ཞལ་བཞི་པ་ཞབས་གཡས་བརྐྱངས་པ།ཡུམ་ཕག་མོས་འཁྱུད་པ།དཔྱོད་པའི་སྐབས་རྒྱབ་ཞལ་གསེར་མདོག་སེར་པོ་ལམ་ལམ་པ།
སེར་འོད་འཕྲོ་འཕྲོ་བ།སྤྱན་ཡང་ས་པ་ཅུང་ཟད་གཡོ་བ།ཤིན་ཏུ་སྒེག་པའི་ཉམས་ཅན་དེ།ཐུན་གསུམ་པ་བཞི་པ་དགེས་པ་རྡོ་རྗེའི་སྐབས་སུ་རྩ་རྒྱུད་བརྟག་གཉིས།རྡོ་རྗེ་གུར།སཾ་བྷཱུ་ཊི།ག་ཡདྷཱ་རས་སིང་ག་ལའི་རྣལ་འབྱོར

མ་ལས་གསན་པའི་ཨ་ར་ལི་སྐོར་གསུམ།རྒྱུད་ཆུང་གསུམ་དུ་མཚན་གསོལ་ནས།དབང་གོང་མའི་ཉམས་ལེན་ལ་སྐོང་དུ་བསྒྲིགས།སྤྱིར་རྒྱུད་དེ་དག་ལས་རྫོགས་རི་མཐོན་པའི་ཚུལ་ཡང་།བརྟག་གཉིས
ལས་དག་པ་གསུམ་ཁྲིད།ལྷན་སྐྱེས་གསུམ་ཁྲིད།ཟབ་གསལ་ཆུ་བོའི་རྒྱུན་ཁྲིད།སྲིད་ཞི་མཉམ་སྦྱོར་ལྟ་ཁྲིད།གཉུག་མ་ལྷན་སྐྱེས་བཞི་དོན་དུ་ཇི་སྤོད་ཁྲིད།སྤྱོད་པ་ཐོག་རྫིས་ཀུན་འདར་གསང་སྤྱོད་ཁྲིད།གླེང་གཞི་སྦས་བཤད
གསུམ་སྦྱོར་བའི་ཁྲིད།སོར་སྡུད།བསམ་གཏན།སྲོག་རྩོལ།འཛིན་པ།རྗེས་དྲན།ཏིང་ངེ་འཛིན་ཏེ་ཡན་ལག་དྲུག་ཁྲིད།བསྲེ་འཕོ་ཤེས་རབ་རྣམ་བཞིར་ཁྲིད།ཆགས་བྲལ་ཐབས་ཁྲིད།ཆགས་ཅན་ཕོ་ཉའི་ཁྲིད།བསྐྱེད
རྫོགས་ཆ་མཉམ་ཁྲིད།རྫོགས་རིམ་ལུས་ལྷ་ཁྲིད།བསྐྱེད་རིམ་ཞེན་རྟོག་མཐར་ཁྲིད།རྩ་གསུམ་དྲིལ་སྒྲུབ།མོས་གུས་བླ་མའི་སྲོག་ཁྲིད་ཀྱི་བར་ཁྲིད་ཚུལ་བཅུ་དྲུག་འབྱུང་།སྔགས་རིམ་ཀུན་ཤེས་ནས།ཀྱེ་རྡོ་རྗེ་ལས་བསྟན་པའི་བསྐྱེད།
རྫོགས་མ་ལུས་པའི་ཟབ་གནད་ཀུན་དབང་བཞིའི་ལམ་དུ་བསྒྲིབ།གཞི་ལམ་འབྲས་བུ་སྟེ།སྔར་གྱི་སྟོན་ཚུལ་བཅུ་དྲུག་པོ་ལས་ཆེས་ཁྱད་པར་དུ་འཕགས་པ།གཉིས་མེད་སཾ་བྷུ་ཊིའི་དགོངས་དོན་ལམ་འབྲས་བུ།གུར་ལས་ཐིག་ལེའི་རྣལ
འབྱོར་མཐའ་ཡས་པ་དང་།སཾབྷཱ་ཊི་རི་རང་བྱིན་རླབས་ཀྱི་དམིགས་པ་ཉི་ཤུ་རྩ་དགུ།རྒྱུད་ཆུང་ཕྱི་མ་གསུམ་ལས་ཕྲ་ཐིག་གི་རྣལ་འབྱོར་དཔག་མེད་གསུངས།རྒྱུད་དོན་འགྲེལ་བའི་སློབ་དཔོན་རྒྱ་བོད་དུ་བསམ་གྱིས་མི་ཁྱབ་པ་ཞིག་བྱོན་ཀྱང་།ནང
གསས་ཕན་ཚུན་སྲོལ་གཅིག་ཏུ་བསྒྲིལ་ཞིང་།མན་ངག་གི་མིག་གིས་ཞིབ་ཏུ་བལྟས་ན་ཁྲིད་སྤྱི་གཅིག་ཏུ་བསྡོམས་པའི།འདིར་ཉམས་ལེན།རྒྱུད་མ་ལུས་པའི་བདག་པོ།།དཔལ་དགེས་པ་རྡོ་རྗེ་ཉིད་ཉམས་ལེན་གཞུང་གི་ངོ་བོར་ཁྲིད་པ་ལས

ཐུནུན་ལྷག་མ་གསུམ་གྱི་དེ་ཉིད་ཀྱང་འདུས་པའི་ཚུལ་དུ།ལྟ་བ་ངོ་བོ་ཉིད་གསུམ།གྲུབ་མཐའ་འཁོར་འདས་དབྱེར་མེད།འདའ་ཁ་མ་གྲོང་འཇུག།འབྲས་བུ་གཉུག་མའི་ལྷ་དང་བཞིར་སྟོན་པ་ལས།ངོ་བོ་ཉིད་གསུམ་རྣམ་ཤེས་ཀྱི་སྣང་ཆུ་རགས།།
པར་གསལ་བ་མ་ལུས་བསྒོམ་བྱ་ལྷ་ཞལ་ཕྱག་གི་རྣམ་པ་ཅན་དུ་མཚོན་པའི་བསྐྱེད་རིམ་ཐབས་མཁས་དེ་ཉིད་སྐོམ་བྱེད་ཡེ་ཤེས་ཀྱི་ངང་དུ་འཇུག་པའི་ཤེས་བྱ་ངོ་བོ་ཉིད་གསུམ་སྟེ།མ་བཅོས་ཀློང་ཡངས་ཀྱི་ལམ་འདིས་རྣལ་འབྱོར་བླ་མེད་ཀྱི་ཚོགས
ལམ་རྫོགས་ནས།ཐ་མལ་པའི་ལུས་ངག་ཡིད་གསུམ་བྲལ་བའི་འབྲས་བུ་ཐོབ་སྟེ།བསྐྱེད་རྫོགས་དབྱེར་མེད་ཀྱི་རང་རྡོ་རྗེན་པར་རྟོགས་པའི་སྣང་བ་དེ་ཉིད་ཀྱང་།ཐབས་མཁས་པའི་འཕྲུལ་ལྟ་བ་ངོ་བོ་ཉིད་གསུམ་གྱི་སྟེང་དུ་སྦྱར་ནས་སྟོན་ཏེ།
རྣམ་པ་ཀྱེ་རྡོ་རྗེ་ཞལ་བརྒྱད་ཕྱག་བཅུ་དྲུག་པར་གསལ་བ་གཞན་དབང་།རང་མགོ་གཅིག་ལག་གཉིས་ཀྱིས་ཐ་མལ་པར་བརྟགས་པ་ནི་ཀུན་བརྟགས།རང་བཞིན་བཟང་ངན་གྱི་དྲི་མས་མ་གོལ་བས་ཡོངས་གྲུབ།དེ་ཉིད་ཀྱང་གནས་ལུགས།
ཀྱི་གཞི་རྩར་སྦྱར་ན།སེམས་ཉིད་གཉུག་མ་ལ་འཁྲུལ་པར་བརྟགས་པ་ཀུན་བརྟག་གཉུག་མ་ཉིད་གཞན་གྱི་རྐྱེན་དང་བྲལ་བས་ཤཞན་དབང་།གཉུག་མ་ཉིད་འཁྲུལ་པས་གོས་མ་མྱོང་བས་ཡོད་གྲུབ་ཏུ་ངེས་པར་རྟོགས་ནས།བསྐྱེད་རྫོགས
དབྱེར་མེད་གཉུག་མའི་ཡེ་ཤེས་རྣམ་པ་ལྟར་གསལ་བ།རང་བཞིན་ཀུན་བརྟགས་ཀྱིས་སྟོང་པའི་ངོ་བོ་ཟུང་འཇུག་ཏུ་བསྒོམ།རྟོག་པའི་ཚེ།རང་ཉིད་ཀྱི་རྡོ་རྗེ་སྒྲ་ལུས་དང་རྩ་ཞལ་མཚུངས་པར་སྔོ།གཡས་དཀར།གཡོན་དམར།
ལྷག་མ་གཉིས་ནག།སྟེང་ཞལ་དུད་ཁཾ།སྤྱན་ཉེར་བཞི།སྣ་ཚོགས་རྡོ་རྗེས་སྤྱི་བོར་མཚན་པ།ཕྱག་བཅུ་དྲུག་པ།ཞབས་བཞི།ཡུམ་དང་མཉམ་པར་སྦྱོར་བ།མི་ཤིགས་པ་དྭངས་མ་གསུམ་ལྡན་གྱི་ངོ་བོ་མེ་ལོང་ནང་གི་གཟུགས

བརྙན་ལྟ་བུ།དཔྱོད་པའི་ཚུལ་རེ་རེ་ནས།རྩ་ཞལ་གཡུ་མདོག།གྲཱ་ཡས་ཞལ་ཟླ་མདོག།གཡོན་ཞལ་བྱི་རུ།སྟེང་ཞལ་དུད་སྤྲིན།ཞལ་ལྷག་མདུད་ཁའི་མདོག་ཅན།གླང་པོ།རྟ།བོང་བུ།གླང་།རྔ་མོ།།
མིཤ་ར་བྷ།བྱི་ལ།སའི་ལྷ།ཆུའི་ལྷ།མེའི་ལྷ།རླུང་གི་ལྷ།ཟླ་བའི་ལྷ།ཉི་མའི་ལྷ།གཤིན་རྗེ།ནོར་འཛིན་དང་བཅས་པའི་ཐོད་པ།གཡས་གཉིས་བརྐྱངས་པའི་ཞབས་འོག་ན་ཚངས་པ་དྲག་པོ།།གཡོན་གཉིས་བསྐུམས
ས་དབང་པོ་ཉེ་དབང་གདན་དུ་བྱས།དེའི་པང་ན་བདག་མེད་ལྷ་མོ་གྲི་ཐོད་འཛིན་པ།བྱིན་པ་གཉིས་ཀྱིས་ཡབ་ལ་འཁྲིལ་བ།ལང་ཚོ་དང་ལྡན་པ་ཡབ་ཡུམ་གཉིས་ཀའང་ཐོད་སྐམ་ལྔ་ལྔའི་ཅོད་པན།ཨ་སྐམ་རློན་ཡབ་ལྔ་བཅུའི
དོ་ཤལ།ཕྱག་རྒྱ་དྲུག་དང་ལྔས་བརྒྱན་པ།སྟག་གི་པགས་པའི་ཤམ་ཐབས་ཅན།ཅེས་དཔྱད་ཅིང་བསྒོམ་པའོ།།དེའི་ཚེ་ལྷ་སྐུ་སྣང་སྟོང་གིས་དྲངས་པའི་སྔར་འདྲིས་ཀྱི་མི་དང་ཕྲད་པ་ལྟ་བུའི་ཡིད་པ་དེ་ནི་དགའ་བ་དེ་ཡིན་ལ།དེ་ཉིད།།
ཆུ་ཟླ་ལྟར་འཇོག་པ་ནི་བསམ་གཏན།དེ་ལྟར་མཉམ་རྗེས་མེད་པར་ཉམས་སུ་བླངས་པས།སྣང་བ་ཐམས་ཅད་སེམས་ཀྱི་རང་གདངས་སུ་ཤེས་ནས་ལྷར་སྣང་ཉིད།སྟོང་ཉིད།མཉམ་ཉིད།མི་རྟོག་པ་དང་བྲལ་བ་ཡིན།རྣམ་དཔྱད་རྫོགས།།
པ་ན་ཆོས་གང་ལ་ཡང་མི་མནོ།༈མི་བསམ།མི་དཔྱད།མི་རྟོག་རྩོལ་མེད་དུ་ལྷག་པ་སྟེ།བློ་འདས་ལྟ་བ་ལ་མཐའ་བྲལ་བློ་སྐྱོང་གཏན་ལ་ཕབ་ནས་ཟུང་འཇུག་ཏུ་ཉམས་སུ་ལེན།ཨོཾ་ཨཱཿཧཱུཾ་ཀཱ་ཡ་ཝཱ་ཀ་ཙིཏྟ་བཛྲ་སྭ་བྷཱ་ཝ་ཨཱཏྨ་ཀོ྅ཧཾ།
སྣོ་ཐམས་ཅད་གཞལ་ཡས་ཁང་།བཅུད་ཐམས་ཅད་ལྷ་དང་ལྷ་མོ།རང་བཞིན་ལྷུན་གྲུབ་མངོན་དུ་གྱུར་པའོ།།སྐུ་ཁྲིད།གསུང་ཁྲིད།སྲོག་རྩོལ་རླུང་གི་རྣལ་འབྱོར་ལ།འཇམ་རླུང་།བར་རླུང་།དྲག་རླུང་།དེ་ཡང་།

བསམ་གཏན་གྱི་ཡན་ལག་སྔོན་དུ་བཏང་ནས།རླུང་ནང་དུ་འཇུག་པ་ཨོཾ།གནས་པ་ཨཱཿཕྱིར་འགྲོ་བ་ཧཱུཾ་བཟླ།བར་རླུང་རླུང་ནང་དུ་ཇེ་རིང་དུ་བཏང་ནས་མཐར་ཐུབ་ཚད་དུ་ལྟོ་བ་ཕྱིར་ཕུ